Mikill óróleiki er innan lögreglunnar á Suðurnesjum. Í gögnum sem fréttastofa hefur undir höndum er fullyrt að fjórir af sjö æðstu embættismönnum embættisins undir stjórn Ólafs Helga Kjartanssonar lögreglustjóra vinni ljóst og leynt gegn honum og haldi meðal annars upplýsingum frá honum. Samkvæmt lýsingu þeirra sem fréttastofa hefur rætt við logar allt í illdeilum innan embættisins en um 170 manns starfa þar.Í gögnunum segir að Alda Hrönn Jóhannsdóttir yfirlögfræðingur fari fyrir hópi fjórmenninga sem vilji Ólaf Helga úr embætti og að Alda Hrönn taki við af honum. Ótilgreindur fjöldi starfsmanna hafi leitað til dómsmálaráðuneytisins með umkvartanir þar sem rakin hafi verið ýmis mál en hafi ekki haft erindi sem erfiði. Starfsmennirnir hafi fundað með Áslaugu Örnu Sigurbjörnsdóttur dómsmálaráðherra, skrifstofustjóra ráðuneytisins og tveimur aðstoðarmönnum ráðherra. Lýst er vonbrigðum með hvernig ráðuneytið hafi brugðist við. Nú sé þess vænst að dómsmálaráðherra grípi í taumana.Í minnispunktum til dómsmálaráðuneytisins dagsettum hinn 23. júní, bréfi til Áslaugar Örnu dagsettu 1. júlí og erindi til Fagráðs lögreglunnar sem dagsett er 2. júlí er dregin upp sú mynd að Alda Hrönn, Helgi Þ. Kristjánsson mannauðsstjóri, Pétur Ó. Jónsson fjármálastjóri og Bjarney Annelsdóttir yfirlögregluþjónn vinni gegn lögreglustjóranum og eru fjórmenningarnir kallaðir „matarklúbburinn.“ Þau hafi meðal annars sagt sínum undirmönnum að halda tilteknum upplýsingum frá Ólafi Helga lögreglustjóra. Markmiðið sé að Alda Hrönn taki við lögreglustjóraembættinu en Ólafur Helgi var fyrst skipaður í embættið til fimm ára árið 2014 og endurskipaður í september í fyrra. Hann verður 67 ára í september og verður að láta af embætti þegar hann verður sjötugur.Í gögnum er minnst á fyrri tengsl Öldu Hrannar og Sigríðar Bjarkar Guðjónsdóttur fyrrverandi lögreglustjóra á Suðurnesjum, á höfuðborgarsvæðinu og nú nýskipaðs ríkislögreglustjóra. Inn í málið blandast hver fari með yfirstjórn löggæslumála á Keflavíkurflugvelli nú og í framtíðinni og fullyrt að Alda Hrönn ætli eiginmanni sínum embættið. Sigríður Björk vilji færa Keflavíkurflugvöll undir sitt embætti og dómsmálaráðherra hafi nefnt að það kæmi til greina.Í gögnunum er meðal annars gagnrýnt að Alda Hrönn hafi ráðið eiginmann sinn Gest Pálmason til embættisins en fáum sé ljóst hverjar starfsskyldur hans séu og hann sinni að auki umfangsmiklum ráðgjafastörfum utan embættisins án heimildar lögreglustjóra. Einnig hafi Alda Hrönn ráðið Óla Ásgeir Hermannsson í starf eins af aðstoðarsaksóknurum embættisins í óþökk lögreglustjóra en hann sé búsettur í París. Embættið hafi greitt fyrir ferðir hans til Íslands ásamt dagpeningum einu sinni í mánuði án þess að samningar við hann hafi verið færðir í skjalasafn lögregluembættisins.Fréttablaðið greinir frá því í dag að Ólafur Helgi hafi óskað eftir því við Ríkisendurskoðanda að hann skoði endurgreiðslur embættisins til aðstoðarsaksóknarans í París. Þá greinir Fréttablaðið einnig frá því að tveir starfsmenn lögreglunnar á Suðurnesjum hafi kvartað til Ólafs Helga vegna eineltis af hálfu tveggja yfirmanna. Hinir meintu gerendur séu Alda Hrönn og Helgi Þ. Kristjánsson mannauðsstjóri. Þau mál væru til skoðunar hjá Fagráði lögreglunnar.Í gögnunum sem fréttastofa hefur er tíundað að miklar vonir hafi verið bundnar við það þegar Alda Hrönn var ráðin aftur til lögreglunnar á Suðurnesjum 2017. En hún hefði fylgdi Sigríði Björk til Lögreglunnar á höfuðborgarsvæðinu á sínum tíma. Þær vonir hafi brugðist. Allt hafi færst til verri vegar eftir endurkomu hennar á Suðurnesin.Rakið er að hún hafi ráðið Óla Ásgeir sem hafi hætt hjá embættinu 2014 en hann hafi heimilisfesti í París. Óljóst sé hver starfslýsing hans hafi verið en hann hafi í nóvember 2019 verið gerður að staðgengli Öldu Hrannar. Rakið er að ætthygli sé mein þegar ráðningar séu annars vegar. Til að mynda starfi bæði eiginmaður Bjarneyar yfirlögregluþjóns í almennu deildinni, pabbi hennar hafi nýverið fengið stöðuhækkun eins og „Krist

Spurning: Hver er yfirlögfræðingur lögreglunnar á Suðurnesjum?
Svar: Alda Hrönn Jóhannsdóttir